
ΑΠΟΦΑΣΕΙ Σ 

Αριθ. 521 (ΦΟΡ) 88 (1) 

Διορισμός Διευθυντή στο Ινστιτούτο Ανοσολογίας (ΑΙϋδ) 
του Ερευνητικού Κέντρου Βιοϊατρικών Επιστημών «Αλ. 
Φλέμιγκ» (Ε.ΚΕ.Β.Ε. «Α. Φλέμιγκ»). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις της παρ. 5 του άρθρου ΙΟ,τωνπαρ. 3, 
4,5 και 6του άρθρου 11 και του άρθρου 31 του Ν. 1514/85 
«Ανάπτυξη της επιστημονικής και τεχνολογικής έρευ¬ 
νας». 


β) Το Π.Δ. 93/95 «ίδρυση ΝΠΙΔ με την επωνυμία «Ερευ¬ 
νητικό Κέντρο Βιοϊατρικών Επιστημών “Α. Φλέμιγκ” 
(ΕΚΕΒΕ “Α. Φλέμιγκ”)», όπως έχει τροποποιηθεί με τα 
Π.Δ. 362/95 και 198/97. 

γ) Την με αριθμό 55/98 Πράξη του Υπουργικού Συμβου¬ 
λίου με θέμα «Αναστολή διορισμών - και προσλήψεων στο 
Δημόσιο Τομέα». 

δ. Την με α.π. 12608(ΦΟΡ) 1287/5.10.99 απόφασή μας 
με την οποία προκηρύχθηκε η πλήρωση της θέσης του 
Διευθυντή του Ινστιτούτου Ανοσολογίας (ΑΙϋδ) του 
ΕΚΕΒΕ «Α. Φλέμιγκ». 

ε. Την με α.π. 15634(ΦΟΡ) 1558/4.11.99 απόφασή μας 
«Συγκρότηση Ειδικής Επιτροπής Κριτών» για την αξιολό¬ 
γηση των υποψηφίων για την πλήρωση της θέσης του 
Διευθυντή του Ινστιτούτου Ανοσολογίας (ΑΙϋδ) του 
ΕΚΕΒΕ «Α. Φλέμιγκ». 

στ. Το από 14.1.2000 πρακτικό της παραπάνω επιτρο¬ 
πής και το με α.π. 5/18.1.2000 έγγραφο του ΕΚΕΒΕ «Α. 
Φλέμιγκ», αποφασίζουμε: 

Διορίζουμε τον Γεώργιο Κάλλια, στη θέση του Διευθυ¬ 
ντή του Ινστιτούτου Ανοσολογίας (ΑΙϋδ) του Εθνικού 
Κέντρου Βιοϊατρικών Επιστημών «Αλέξανδρος Φλέμιγκ», 
με πενταετή θητεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 

□ 

Αριθ. Φ21/ΟΙΚ. 129 (2) 

Αύξηση συντάξεων για το έτος 2000. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 19 του Ν. 2606/ 
22.4.1998 (ΦΕΚ89/Α'). 

2. Την με αρ. 1749/4.11.98 απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στον Υφυπουργό Εργα¬ 
σίας και Κοινωνικών Ασφαλίσεων» (ΦΕΚ 1171/Β ). 

3. Την 1107147/1239/006Α/7.10.96 απόφαση του Πρω- 

θυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ922/Β'). 

4. Το με αριθ. πρωτ. 43792/576/13.12.1999 έγγραφο 
του Υπουργείου Εθνικής Οικονομίας «Αύξηση συντάξεων 
και εφάπαξ παροχών για το έτος 2000». 

5. Το γεγονός ότι από την εφαρμογή της απόφασης 
αυτής προκαλείται επιβάρυνση ύψους 85,2 δις δραχμών 
περίπου στους προϋπολογισμούς των φορέων κύριας και 
επικουρικής ασφάλισης του α' εδαφίου του άρθρου 66 
του Ν. 2084/92. 

6. Τις διατάξεις της παρ. 3 του άρθρου 22 του Ν. 2362/ 
27.11.95 (ΦΕΚ 247/Α ), αποφασίζουμε: 

Οι συντάξεις και τα κατώτατα όρια που καταβάλλουν οι 
φορείς κοινωνικής ασφάλισης του πρώτου εδαφίου του 
άρθρου 66του Ν. 2084/92 (ΦΕΚ 165/Α') (ΙΚΑ, ΙΚΑ-ΤΕΑΜ, 
ΙΚΑ - ΕΤΕΑΜ, ΔΑΠ-ΔΕΗ, ΤΑΠ - ΟΤΕ, ΤΑΠ - ΗΣΑΠ και τα 
ταμεία κύριας καιεπικουρικήςασφάλισηςτωντραπεζών), 
αυξάνονται από 1.1.2000 σε ποσοστό 4 τοις εκατό (4%) 
επί του ποσού των συντάξεων, όπως αυτό έχει διαμορ¬ 
φωθεί την 31η Δεκεμβρίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΦΟΙΒΟΣ ΙΩΑΝΝΙΔΗΣ 

□ 

Αριθ. Γ4γ/φ11/οικ. 380 (3) 

Χορήγηση δελτίου μετακίνησης σε Άτομα με Ειδικές Ανά¬ 
γκες για το έτος 2000. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2072/92 (ΦΕΚ 125/ 
Α'/92). 

2. Τις διατάξεις του άρθρου 29 του Ν. 1558/85(ΦΕΚ 
137/Α'), όπως προστέθηκαν με τις διατάξεις του άρθρο 27 
του Ν. 2081/92 (ΦΕΚ 154/Α') και τροποποιήθηκαν με το 
άρθρο 1 του Ν. 2469/97 (ΦΕΚ 38/Α'), με τις οποίες καθο¬ 
ρίζεται ο έλεγχος των δαπανών που προκαλούν οι κανονι¬ 
στικές πράξεις. 

3. Τις διατάξεις του άρθρου 22 του Ν. 2362/95 (ΦΕΚ247/ 
Α'/95) «Περί Δημοσίου Λογιστικού ελέγχου των δαπανών 
του Κράτους και άλλες διατάξεις». 

4. Τις διατάξεις του άρθρου 166του Ν. 2683/99 (ΦΕΚ 19/ 
Α'/99) «Κύρωση του Κώδικα Κατάστασης Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ. 
και άλλες διατάξεις». 

5. Το Π. Δ/γμα138/92 «Οργανισμός του Υπουργείου 
Υγείας και Πρόνοιας και Κοινωνικών Ασφαλίσεων», όπως 
τροποποιήθηκε μεταγενέστερα (ΦΕΚ68/Α792). 

6. Την κοινή Απόφαση Πρωθυπουργού και Υπουργού 
Οικονομικών με αριθμό 1107147/1239/0006Α/4.10.96 
(ΦΕΚ922/Β796). 

7. Την Απόφαση του ΣΤΕ 445/98 περί αναστολής ισχύος 
της Κ.Υ.Α Γ4γ/Φ.11/οικ. 1579/98 για τα μέλη του Πανελ¬ 
λήνιου Συνδέσμου Τυφλών. 

8. Το γεγονός ότι από την απόφαση αυτή προκαλείται 
σε βάρος του κρατικού προϋπολογισμού δαπάνη μέχρι 


ποσού 4.200.000.000 δρχ., η οποία θα καλυφθεί από την 
εγγεγραμμένη πίστωση του ΚΑΕ 0827 ειδικού φορέα 220 
του Π/Υτου Υπ. Υγείας και Πρόνοιας, αποφασίζουμε: 

Άρθρο 1 

1. Στα Άτομα με Ειδικές Ανάγκες, Ελληνικής υπηκοότη¬ 
τας, Κύπριους υπηκόους Ελληνικής καταγωγής και υπη¬ 
κόους των Κρατών που περιλαμβάνονται στην Ευρωπαϊ¬ 
κή σύμβαση, που κυρώθηκε με το Ν.Δ. 4017/59 (ΦΕΚ 
246/Α759), που κατοικούν μόνιμα και νόμιμα στην Ελλάδα 
και έχουν παθολογοανατομικό ποσοστό αναπηρίας του¬ 
λάχιστον 67%, παρέχεται το δικαίωμα της μετακίνησης με 
μειωμένο εισιτήριο κατά 50% στις εξής περιπτώσεις: 

α) Σε όλες τις διαδρομές εσωτερικού των υπεραστικών 
λεωφορείων των ΚΤΕΛ. 

β) Σε όλες τις διαδρομές του εσωτερικού δικτύου του 

Ο.Σ.Ε. 

γ) Σε όλες τις διαδρομές των αστικών λεωφορείων 
(Αστικά ΚΤΕΛ) κάθε επαρχιακής πόλεως για τους κατοί¬ 
κους του συγκεκριμένου νομού. 

2. Στα Άτομα με Ειδικές Ανάγκες, που διαμένουν μόνιμα 
στην Περιφέρεια Αττικής (Ν.Α. Αθηνών, Πειραιώς, Δυτι¬ 
κής Αττικής, Ανατολικής Αττικής) και της Ν.Α. Θεσσαλο¬ 
νίκης και έχουντο προαναφερόμενο παθολογοανατομικό 
ποσοστό αναπηρίας 67% και άνω παρέχεται το δικαίωμα 
της δωρεάν μετακίνησης μετά αστικά μέσα συγκοινωνίας 
του ΟΑΣΑ (μπλελεωφορεία ΕΘΕΛ, ΗΣΑΠ, ΗΛΠΑΠ, ΑΤΤΙ¬ 
ΚΟ ΜΕΤΡΟ) και του ΟΑΣΘ αντίστοιχα, εφόσον το ετήσιο 
συνολικό ατομικό τους εισόδημα, δεν είναι μεγαλύτερο 
των 4.000.000 δρχ. (τέσσερα εκατομμύρια δρχ.) ή το ετή¬ 
σιο συνολικό οικογενειακό εισόδημα δεν είναι μεγαλύτε¬ 
ρο των 6.000.000 δρχ. (έξι εκατομμυ ρίων δρχ.). Το ετήσιο 
συνολικό οικογενειακό τους εισόδημα των 6.000.000δρχ. 
προσαυξάνεται με 1.500.000 δρχ. για κάθε επιπλέον άτο¬ 
μο πέρα του ενός που συνοικεί και βαρύνει τον φορολο¬ 
γούμενο καθώς και για το/την σύζυγο, εφόσον παρουσιά¬ 
ζει αναπηρία 67% και άνω. 

Ως εισόδημα εννοείται το φορολογούμενο πραγματικό 
ή τεκμαρτό εισόδημα και το απαλλασσόμενο ή φορολο¬ 
γούμενο με ειδικό τρόπο. 

3. Το ύψος του εισοδήματος αποδεικνύεται με την 
προσκόμιση φωτοαντιγράφου του εκκαθαριστικού ση¬ 
μειώματος της δήλωσης του φόρου εισοδήματος ή με 
υπεύθυνη δήλωση του Ν. 1599/86, θεωρημένη από την 
αρμόδια ΔΟΥ για την παραλαβή όμοιου αντιτύπου για το 
σχετικό έλεγχο, στην περίπτωση που ο ενδιαφερόμε¬ 
νος δεν υποχρεούται στην υποβολή φορολογικής δήλω¬ 
σης. 

Οι ολικά τυφλοί (Ν. 958, ΦΕΚ 191/Ά/1979), εξαιρούνται 
των οικονομικών κριτηρίων σύμφωνα με την αρ. 445/98 
απόφαση της επιτροπής αναστολών του ΣτΕ και λαμβά¬ 
νουν κουπόνι μετακίνησης ανεξάρτητα από το όριο εισο¬ 
δήματος τους. 

Όσοι υπερβαίνουν το ανωτέρω όριο εισοδήματος, δι¬ 
καιούνται την κάρτα με μειωμένο εισιτήριο κατά 50% για 
την μετακίνησή τους με τα συγκοινωνιακά μέσα του ΟΣΕ 
και των Υπεραστικών ΚΤΕΛ, όπως λαμβάνουν οι δικαιού¬ 
χοι σύμφωνα με τα όσα ορίζονται στην παράγραφο 1. 

Άρθρο 2 

1. Οι δικαιούχοι κάρτας που είναι μόνιμοι κάτοικοι του 
κατά περίπτωση Νομού, την προμηθεύονται από τις Διευ¬ 
θύνσεις ή τα Τμήματα Κοινωνικής Πρόνοιας των Νομαρ¬ 
χιακών Αυτοδιοικήσεων. 

Η κάρτα ισχύει για το χρονικό διάστημα που αναγράφε¬ 
ται κατά την έκδοσή της το 2000. 

2. Οι δικαιούχοι θα πρέπει να προσκομίζουν στην Υπη¬ 
ρεσία γνωμάτευση αναγνωρισμένων από το νόμο Υγειο¬ 
νομικών Επιτροπών (Π. Δ/τος 611/77 -παλαιού Υπαλ/κού 
κώδικα- ή του Ν. 2683/1999 (ΦΕΚ 19/Α) άρθρου 166- νέ¬ 
ου Υπαλ/κού Κώδικα-, Ι.Κ.Α., Ενόπλων Δυνάμεων κ.λπ.) 
στην οποία θα αναγράφεται απαραίτητα το παθολογοα- 
νατομικό ποσοστό αναπηρίας, το οποίο πρέπει να είναι 
τουλάχιστον 67%. 

3. Όσοι έχουν γνωματεύσεις αναγνωρισμένων κατά 
νόμο υγειονομικών επιτροπών με παθολογοανατομικό 
ποσοστό αναπηρίας τουλάχιστον 67% και τους έχει χο¬ 
ρηγηθεί κάρτα μετακίνησης με τις γνωματεύσεις αυτές 
και εφόσον δεν έχει παρέλθει η χρονική διάρκεια της 
ισχύος των, δικαιούνται ανανέωση του κουπονιού ή της 
κάρτας. 

4. Όσοι λαμβάνουν σύνταξη επ’ αόριστο με απόφαση 
Διοικ. Διευθυντή ασφαλιστικού φορέα (απόφαση η οποία 
έχει εκδοθεί βάσει γνωματεύσεως Υγειον. Επιτροπής και 
στην οποία αναγράφεται το παθολογοανατομικό ποσο¬ 
στό αναπηρίας 67% και άνω) δικαιούνται κάρτα μετακί¬ 
νησης χωρίς να απαιτείται η έκδοση πρόσθετης γνωμά¬ 
τευσης πρωτοβαθμίου Υγειονομικής Επιτροπής. 

5. Όσοι παίρνουν σύνταξη από τον Ο.Γ.Α. λόγω ανα¬ 
πηρίας βάσει γνωματεύσεων υγειονομικών επιτροπών, 
μπορούν να προσκομίζουν το τελευταίο απόκομμα της 
συντάξεως τους στο οποίο αναγράφεται εντύπως το 
γράμμα (Α), που σημαίνει αναπηρία. 

6. Όσοι λαμβάνουν οικονομική ενίσχυση (επίδομα) από 
τις Δ/νσεις και τα Τμήματα Κοινωνικής Πρόνοιας ή Υγιει¬ 
νής των Ν.Α. με βάση γνωματεύσεις Υγειον. Επιτροπών ή 
Υγειονομικών Οργάνων ή βεβαιώσεις αρμοδίων φορέων 
(π.χ. μονάδων τεχνητού νεφρού, τμήματα νοσηλείας με¬ 
σογειακής αναιμίας κ.λπ.) χωρίς να αναφέρεται το πο¬ 
σοστό αναπηρίας, δικαιούνται κάρτα, χωρίς γνωμάτευση 
Πρωτοβάθμιων Υγειονομικών Επιτροπών. 

7. ΟιτυφλοίκαιοιΒ.Ν.Κ. με δείκτη νοημοσύνης 30 (τριά¬ 
ντα) και κάτω δικαιούνται κάρτα μετακίνησης και για τους 
συνοδούςτους. 

8. Πρόσφατη γνωμάτευση δεν απαιτείται για τα ΑΜΕΑ 
που το ποσοστό αναπηρίας τους προέρχεται από ακρω¬ 
τηριασμό των άνω ή κάτω άκρων. 

9. Σε όσους δεν απευθυνθούν έγκαιρα στις υπηρεσίες 
μας ή καταστούν δικαιούχοι μετά την ολοκλήρωση της 
διανομής καρτών του α' εξαμήνου ή απωλέσουντην κάρ¬ 
τα (για οποιοδήποτε άλλο λόγω εκτός από κλοπή), θα 
τους χορηγείται κάρτα για το β' εξάμηνο. 

Άρθρο 3 

Κατά των απορριπτικών γνωματεύσεων των Πρωτοβα¬ 
θμίων Υγειονομικών Επιτροπών οι ενδιαφερόμενοι δύ- 
νανται να προσφύγουν ενώπιον της κατά περίπτωση 
αρμόδιας Δευτεροβάθμιας Υγειον. Επιτροπής εντός απο¬ 
κλειστικής προθεσμίας (15) δεκαπέντε ημερών από την 
ημερομηνία έκδοσης της γνωμάτευσης της πρωτοβά¬ 
θμιας Υγειονομικής Επιτροπής, στην περίπτωση αυτή 
υποβάλλεται η γνωμάτευση της Δευτεροβάθμιας Υγειο¬ 
νομικής Επιτροπής. 

Άρθρο 4 

1. Ο Υπουργός Υγείας και Πρόνοιας συνάπτει συμβά¬ 
σεις με τους αρμόδιους συγκοινωνιακούς φορείς για την 
έκπτωση 50% ή τη δωρεάν μετακίνηση των δικαιούχων 


Ατόμων με Ειδικές Ανάγκες. Με τις συμβάσεις αυτές κα¬ 
θορίζονται: 

α) Η αποζημίωση που πρέπει να καταβάλλει το Υπουρ¬ 
γείο Υγείας και Πρόνοιας σε κάθε συγκοινωνιακό φορέα 
με τον οποίο έχει συνάψει σύμβαση. 

β) Ο τρόπος, η διαδικασία και τα απαιτούμενα, σε κάθε 
περίπτωση δικαιολογητικά καταβολής της αποζημίωσης 
στους συγκοινωνιακούς φορείς. 

γ) Κάθε άλλη αναγκαία λεπτομέρεια σχετικά με τη διά¬ 
θεση και χρήση των καρτών μετακίνησης και τη διαδικα¬ 
σία καταβολής της αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

□ 

Αριθ. Γ2β/403 (4) 

Μεταβίβαση Κρατικού Παιδικού Σταθμού στο Δήμο Θε- 
σπιών - Ν. Βοιωτίας. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42του Ν. 2218/94 (ΦΕΚ 90 
Α’) «ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97(ΦΕΚ 
107/Ά) «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτωνγιατηνΤοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Ά) όπου προστέθηκε το άρθρο 29Ατου Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 138/1992 (ΦΕΚ68/Ά) «Οργανι¬ 
σμός του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

6. Την με αριθ.5803/13.11.98 (ΦΕΚ 1178/13.11.98) κοινή 
απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Νικ. Φαρμάκη και Θόδωρο Κο- 
τσώνη. 

7. Την με αριθ. 254/28-11-99 απόφαση του Δημοτικού. 
Συμβούλου του Δήμου Θεσπιών Ν. Βοιωτίας, αποφασί¬ 
ζουμε: 

Μεταβιβάζουμε: 

Στο Δήμο Θεσπιών-Ν.Βοιωτίας: 

Τον Κρατικό Παιδικό Σταθμό Μαυρομματίου - Π.Δ. 
432/84. (ΦΕΚ 154 Α') που λειτουργεί με τις διατάξεις του 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α.Ν. 2-11-35 (ΦΕΚ 527 Α') θα ακολουθήσει η υπογραφή 
προγραμματικής Σύμβασης, όπως προβλέπεται στις δια¬ 
τάξεις του άρθρου 9 του Ν. 2503/97 (ΦΕΚ 107Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2000 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 

□ 

Αριθ. 408 (5) 

Πρόσληψη Προσωπικού σε ποσοστό έως 5% του συνό¬ 
λου της Α. Ε. «Αθήνα 2004» απευθείας από τον Διευθύ- 
νοντα Σύμβουλο, για την κάλυψη κατεπειγουσών ανα¬ 
γκών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Της παραγράφου 17 του άρθρου 2 του Ν. 2598/1998 
«Οργάνωση των Ολυμπιακών Αγώνων - Αθήνα 2004» 
(ΦΕΚ Α’ 66/24 -3-1998) όπως συμπληρώθηκε με την πα¬ 
ράγραφο 2του άρθρου 15του Ν. 2730/1999 Σχεδιασμός, 
ολοκληρωμένη ανάπτυξη και εκτέλεση Ολυμπιακών Έρ¬ 
γων και άλλες διατάξεις (ΦΕΚ Α’ 130/25-6-1999). 

2. Την αριθμ. 1107147/123 9/0006Α/4-10-96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

3. Την κάλυψη εξαιρετικά κατεπειγουσών αναγκών της 
ΟΕΟΑ «Αθήνα 2004», αποφασίζουμε: 

1. Επιτρέπεται η πρόσληψη από τον Διευθύνοντα Σύμ¬ 
βουλο της ΟΕΟΑ Αθήνα 2004 εξειδικευμένου προσωπι¬ 
κού αναγνωρισμένου κύρους και υψηλής εμπειρίας, ή 
αποδεδειγμένης Ολυμπιακής εμπειρίας (εργασία σε αντί¬ 
στοιχες Οργανωτικές Επιτροπές Ολυμπιακών Αγώνων, 
ειδικά καθήκοντα σε Ολυμπιακές αποστολές κ.ά.), για την 
κάλυψη κατεπειγουσών αναγκών που αφορούν στην προ¬ 
ετοιμασία των Ολυμπιακών Αγώνων. 

2. Οι ως άνω προσλήψεις γίνονται απευθείας από τον Δι- 
ευθύνοντα Σύμβουλο της ΟΕΟΑ «Αθήνα 2004», σε ποσο¬ 
στό όχι ανώτερο του πέντε τοις εκατό (5%) του συνόλου 
των υπαλλήλων της Εταιρείας, όπως εκάστοτε ισχύει, και 
σε κάθε περίπτωση μέχρι του αριθμού των 150 προσλή¬ 
ψεων, για χρονικό διάστημα ορισμένου χρόνου (μέχριτης 
τελέσεωςτων Ολυμπιακών και Παραολυμπιακών Αγώνων 
του 2004). 

3. Κατάσταση με στοιχεία επί των προσλήψεων θα κοι¬ 
νοποιείται στην Διυπουργική Επιτροπή «ΟΛΥΜΠΙΑΔΑ 
2004» καθώς και στον Υπουργό Οικονομικών ανά εξάμη¬ 
νο. 

4. Το σύνολο των πάσης φύσεως αποδοχών του παρα¬ 
πάνω προσωπικού, βαρύνει τις πιστώσεις της ΟΕΟΑ 
«Αθήνα 2004». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΠΟΥΡΓΟΣ ΠΟΛΙΤΙΣΜΟΥ 

ΝΙΚΟΣ ΧΡΙΣΤΟΔΟΥΛΑΚΗΣ ΕΛΙΣΑΒΕΤ ΠΑΠΑΖΩΗ 


Αριθ. 2734 (6) 

Καθορισμός του τύπου, των στοιχείων και των δικαιολο- 
γητικώντου ειδικού απολογισμού διαχείρισης από τα 
αθλητικά σωματεία των κρατικών επιχορηγήσεων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Τηςπαρ.1 του άρθρου 51 του ν.2725/1999 (ΦΕΚ 121 
Α') «Ερασιτεχνικός και επαγγελματικός αθλητισμός και 
άλλες διατάξεις». 

β) Του άρθρου 29Ατου Ν. 1558/1985(ΦΕΚ 13/Α’), όπως 
προστέθηκε με το άρθρο 27 του Ν. 2081/1992 (ΦΕΚ 
154/Α') και τροποποιήθηκε με το άρθρο 1 παρ. 2α του Ν. 
2469/1997(ΦΕΚ38/Α'). 

2. Τη με στοιχεία ΥΠ.ΠΟ./Γ.ΝΟ.Σ./47968/9-10-96 (ΦΕΚ 
937/Β/14-10-96) απόφαση του Πρωθυπουργού και του 
Υπουργού Πολιτισμού «περί ανάθεσης αρμοδιοτήτων 
στον Υφυπουργό Αθλητισμού Ανδρέα Αθ. Φούρα». 

3. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Τύπος, στοιχεία και δικαιολογητικάτου ειδικού 
απολογισμού. 

1. Καθορίζουμε τον τύπο, τα στοιχεία και τα δικαιολο- 
γητικά που συνοδεύουν τον ειδικό απολογισμό της δια¬ 
χείρισης από τα αθλητικά σωματεία των κρατικών 
επιχορηγήσεων, καθώς και το χρόνο κατάρτισης και υπο¬ 
βολής του σύμφωνα με τα οριζόμενα στις επόμενες πα¬ 
ραγράφους. 

2. Ο ειδικός απολογισμός της διαχείρισης από τα αθλη¬ 
τικά σωματεία των κρατικών επιχορηγήσεων θα συ- 
ντάσσεται σύμφωνα με το προσαρτημένο στην παρούσα 
απόφαση ΠΑΡΑΡΤΗΜΑ Α', της οποίας αποτελεί αναπό¬ 
σπαστο μέρος. 

3. Κάθε ειδικός απολογισμός θα συνοδεύεται από απο¬ 
λογιστική έκθεση στην οποία εκτίθενται τεκμηριωμένα οι 
λόγοι εγγραφής κάθε ποσού στο σκέλος των εσόδων και 
εξόδων. Ειδικότερα γίνεται μνεία για την πορεία απορρό¬ 
φησης ποσών των επιχορηγήσεων που δόθηκαν, καθώς 
και τυχόν η ύπαρξη ταμειακού υπολοίπου. 

4. Στην απολογιστική έκθεση επισυνάπτονται επικυρω¬ 
μένα φωτοαντίγραφα ή αντίγραφα των αποφάσεων επι¬ 
χορήγησης του σωματείου από κρατικούς φορείς (δημό¬ 
σιες υπηρεσίες,νομικά πρόσωπα δημοσίου δικαίου και 
οργανισμούς τοπικής αυτοδιοίκησης πρώτου και δεύτε¬ 
ρου βαθμού), καθώς και όλωντων επικαλούμενων εγγρά¬ 
φων ή άλλων στοιχείων.Με τον ειδικό απολογισμό συνυ¬ 
ποβάλλονται ο απολογισμός και ο ισολογισμός του αθλη¬ 
τικού σωματείου που προβλέπεται στην παρ.1 του 
άρθρου 51 του Ν. 2725/1999. 

5. Ο ειδικός απολογισμός συντάσσεται από το αρμόδιο 
όργανο του αθλητικού σωματείου έως την 30ή Σεπτεμ¬ 
βρίου και υποβάλλεται για έλεγχο στην αρμόδια Νομαρ¬ 
χιακή Αυτοδιοίκηση, έως την 20ή Οκτωβρίου. 

Άρθρο 2 
Ισχύς 

Η παρούσα απόφαση να δημοσιευθεί στην Εφημερίδα 
της Κυβερνήσεως και να ισχύσει για τον ειδικό υπολογι¬ 
σμό του έτους 2001. 

Αθήνα, 2 Φεβρουάριου 2000 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ.ΦΟΥΡΑΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΝΟΜΑΡΧΙΑ . 

ΕΠΩΝΥΜΙΑ ΣΩΜΑΤΕΙΟΥ. 

Α.Φ.Μ. 

Δ.Ο.Υ. 

ΕΔΡΑ. 

ΤΑΧΥΔ. Δ/ΝΣΗ.ΤΗΛ. 


ΠΑΡΑΡΤΗΜΑ Α' 

Ανήκει στη με αριθ.απόφαση του Υπουργού Αθλητισμού 

Ανδρέα Αθ.Φούρα. 


ΕΙΔΙΚΟΣ ΑΠΟΛΟΓΙΣΜΟΣ 

ΔΙΑΧΕΙΡΙΣΗΣ ΚΡΑΤΙΚΩΝ ΕΠΙΧΟΡΗΓΗΣΕΩΝ ΕΤΟΥΣ. 

ΕΣΟΔΑ ΕΞΟΔΑ 


1 . 

ΕΠΙΧΟΡΗΓΗΣΕΙΣ Γ.Γ.Α. ΓΙΑ 
ΛΕΙΤΟΥΡΓΙΚΕΣ ΔΑΠΑΝΕΣ 


1 . 

ΕΞΟΔΑ ΑΘΛΗΤΙΚΩΝ ΔΑΠΑΝΩΝ 
ΤΟΥ ΣΩΜΑΤΕΙΟΥ (ΑΦΟΡΑ 
ΕΠΙΧΟΡΗΓΗΣΗ Γ.Γ.Α. ΜΟΝΟΝ) 


Ια. 

ΕΠΙΧΟΡΗΓΗΣΕΙΣ Γ.Γ.Α. 

ΓΙΑ ΑΓΟΡΑ ΧΩΡΟΥ 


Ια. 

ΕΞΟΔΑ ΓΙΑ ΑΓΟΡΑ ΧΩΡΟΥ 
(ΕΠΙΣΥΝΑΠΤΟΝΤΑΙ ΣΥΜΒΟΛΑΙΑ) 


ΐγ· 

ΕΠΙΧΟΡΗΓΗΣΕΙΣ Γ.Γ.Α. 

ΓΙΑ ΕΡΓΑ 


ΐγ· 

ΕΞΟΔΑ ΓΙΑ ΚΑΤΑΣΚΕΥΗ 
ΑΠΟΔΥΤΗΡΙΩΝ 
(ΕΠΙΣΥΝΑΠΤΟΝΤΑΙ ΜΕΛΕΤΗ 
ΤΙΜΟΛΟΓΙΑ) 


2. 

ΕΠΙΧΟΡΗΓΗΣΕΙΣ 

Από ΔΗΜΟΣΙΕΣ ΥΠΗΡΕΣΙΕΣ 
Και Ν.Π.Δ.Δ. 


2. 

ΕΞΟΔΑ ΕΚΔΗΛΩΣΕΩΝ - 
ΔΙΟΡΓΑΝΩΣΕΩΝ - ΕΡΓΩΝ 
ΑΝΑΦΕΡΟΝΤΑΙ ΟΙ ΕΙΔΙΚΟΙ 
ΣΚΟΠΟΙ (ΕΠΙΣΥΝΑΠΤΟΝΤΑΙ 

ΤΑ ΣΧΕΤΙΚΑ ΤΙΜΟΛΟΓΙΑ 

ΤΗΣ ΕΚΔΗΛΩΣΗΣ 

Ή ΤΗΣ ΔΙΟΡΓΑΝΩΣΗΣ) 


3. 

ΕΠΙΧΟΡΗΓΗΣΕΙΣ 
ΟΤΑΑ'ΚΑΙ Β' ΒΑΘΜΟΥ 
(ΓΙΑ ΕΙΔΙΚΟΥΣ ΣΚΟΠΟΥΣ) 


3. 

ΑΝΑΦΕΡΟΝΤΑΙ ΟΙ ΕΙΔΙΚΟΙ 
ΣΚΟΠΟΙ ΕΠΙΣΥΝΑΠΤΟΝΤΑΙ 

ΔΕ ΤΙΜΟΛΟΓΙΑ Ή ΔΕΛΤΙΑ 
ΠΑΡΟΧΗΣ ΥΠΗΡΕΣΙΩΝ 





4. 

ΑΝΑΠΟΡΡΟΦΗΤΑ ΠΟΣΑ 





5. 




ΣΥΝΟΛΑ 



ΣΥΝΟΛΑ 



Αριθ. 176/2000 (7) 

Καθιέρωση αστικών γραμμών ΚΤΕΛ ΕΠΑΡΧΙΑΣ ΘΗΒΩΝ 
με ανάλυση αφετηριών, τερμάτων, στάσεων και δια¬ 
δρομών κάθε γραμμής, καθώς και καθιέρωση λει¬ 
τουργίας Σταθμαρχείου αστικής γραμμής. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις του- Ν.Δ. 102/1973 «περί οργανώσεως 
των δια λεωφορείων αυτ/των εκτελουμένων δημοσίων ε¬ 
πιβατικών συγκοινωνιών». 

2. Την υπ’ αριθμ. 42000/2030/1981 απόφαση Υπουργού 
Συγκοινωνιών. 

3. Την 102/22.11.1999 αίτηση του Διοικητικού Συμβου¬ 
λίου του ΚΤΕΛ ΕΠΑΡΧΙΑΣ ΘΗΒΩΝ περί καθιερώσεωςτων 
αστικών γραμμών εξυπηρέτησης της πόλης των Θηβών 
και του ΚΕΠΒ Θηβών, καθώς και λειτουργίας Σταθμαρ¬ 
χείου αστικής γραμμής κ.λ.π., αποφασίζουμε: 

Α.- Καθιερώνονται οι αστικές επιβατικές γραμμές του 


ΚΤΕΛ ΕΠΑΡΧΙΑΣ ΘΗΒΩΝ εξυπηρέτησης της πόλης των 
Θηβών και του Στρατοπέδου ΚΕΠΒ Θηβών ως ακολού¬ 
θως: 

1) Γραμμή Νο 1, με δριαδρομή «ΠΥΡΙ - ΘΗΒΑ - ΠΡΑ¬ 
ΚΤΟΡΕΙΟ ΚΤΕΛ», αφετηρία το Πυρί,τέρματο Πρακτορείο 
ΚΤΕΛ και στάσεις: 1η Αστάρια (Ζαχαροπλαστείο) ή βρυ¬ 
σούλες, 2η Παλαιό Υπ. Συγκοινωνιών, 3η Φούρνος «ΚΥ- 
ΡΙΑΖΗ», 4η Κατάστημα ηλεκτρ. ειδών «ΒΕΡΓΙΩΤΗ», 5η Η- 
λεκτρολογείο «ΚΟΥΝΟΥ», 6η ΤΡΟΦΟ, 7η Παλαιό Οινο¬ 
ποιείο, 8η Καφενείο «ΤΟΥΛΙΤΣΗ», 9η Βενιζέλου, 10η 
Φούρνος «ΠΑΝΟΥΣΑΚΗ», 11η Πλατεία Πυρί, 12η Χατζη- 
χρονόγλου, 13η Αστάρια (Ζαχαροπλαστείο), 14η Παλαιά 
Δ.Ε.Η., 15η Μουσείο, 16η Φωτογραφείο «ΚΑΡΑΧΛΗ», 17η 
Γέφυρα «7ΜΟΥΧΛΙΝΑ», 18η Κ.Τ.Ε.Λ., 19η Εμπορικό Κέ¬ 
ντρο, 20η Ειρηνοδικείο (παλαιό), 21η Δημαρχείο, 22η 
Τράπεζα ΠΙΣΤΕΩΣ, 23η Πρακτορείο ΚΤΕΛ. 

2) Γραμμή Νο 2, με διαδρομή «ΤΑΧΙ - ΚΤΕΛ - ΘΗΒΑ - ΑΓ. 
ΘΕΟΔΩΡΟΙ - ΚΟΝΑΚΙΑ», αφετηρία την Πλατεία Εργ. Κα¬ 
τοικιών (ΤΑΧΙ), τέρμα τα Κονάκια (Δασαρχείο) και ατά- 

σεις: 1η Πλατεία Εργ. Κατοικιών (ΤΑΧΙ). 2η Φούρνος 
«ΜΠΕΗ», 3η Αγ. Νικόλαος, 4η Περιστέρια, 5η Γέφυρα 
(ΜΕΡΚΟΥΡΗ). 6η «ΑϋΜΕΝΤΑ», 7η Σάλα, 8η Κωστοπού- 
λου (σκαλάκια), 9η «ΗΛΕΚΤΡΟΝΕΤ», 10η Εμπορικό Κέ¬ 
ντρο, 11η Κ.Τ.Ε.Λ., 12η Ειρηνοδικείο, 13η Δημαρχείο, 14η 
Τράπεζα ΠΙΣΤΕΩΣ (Καραχλή), 15η Εθνική Τράπεζα, 16η 
Μουσείο, 17η Παλαιό ΔΕΗ, 18η Νηπιαγωγείο Μπάκα, 19η 
Παραπούλη, 20η Πλατεία Αγ. Θεοδώρων, 21η Πρατήριο 
καυσίμων «ΔΕΛΑΒΕΚΟΥΡΑ», 22η Συνεταιρισμός, 23η 
κόμβος Κοντίτου «ΚΟΥΤΣΟΥΡΑ», 24η Πλατεία ΚΟΝΤΙ- 
ΤΟΥ, 25η Μπασιάκου, 26η Πρεβεζάνου, 27η Δεξαμενή, 
28η Καλαφούτζου, 29η Μάμαλη, 30η Κονάκια, 31η Δα¬ 
σαρχείο. 

3) Γραμμή Νο 3, με διαδρομή «ΚΟΝΑΚΙΑ - ΑΓ. ΘΕΟΔΩ- 
ΡΟΙ - ΘΗΒΑ. ΚΤΕΛ - ΤΑΧΙ», αφετηρία τα Κονάκια (Δασαρ¬ 
χείο), τέρμα την Πλατεία Εργατ. Κατοικιών (ΤΑΧΙ) και στά¬ 
σεις: 1η Δασαρχείο, 2η Μάμαλη, 3η Καλφούντζου, 4η Δε¬ 
ξαμενή, 5η Πρεβεζάνου, 6η Μπασιάκου, 7η Πλατεία 
Κοντίτου, 8η Κόμβος Κοντίτου «ΚΟΥΤΣΟΥΡΑΣ», 9η Πρα¬ 
τήριο «ΔΕΛΑΒΕΚΟΥΡΑ», 10η Συνεταιρισμός, 11η Πλατεία 
Αγ. Θεοδώρων, 12η Παραπούλη, 13η 2ο Γυμνάσιο, 14η 
Νοσοκομείο, 15η Τράπεζα ΠΙΣΤΕΩΣ (Καραχλή), 16η Γέ¬ 
φυρα ΜΟΥΧΛΙΝΑ, 17η Κ.Τ.Ε.Λ, 18η ΗΛΕΚΤΡΟΝΕΤ, 19η 
Κωστοπούλου (σκαλάκια), 20ή Σάλα, 21η ΑίΙΜΕΝΤΑ, 22η 
Γέφυρα (Μερκούρη), 23η Περιστέρια, 24η Πλατεία Εργ. 
Κατοικιών (νέες), 25η Αγ. Νικόλαος, 26η Φούρνος 
«ΜΠΕΗ», 27η Πλατεία Εργ. Κατοικιών. 

4) Γραμμή Νο 4, με διαδρομή «ΣΤΡΑΤΟΠΕΔΟ - ΚΤΕΛ - 
ΣΤΑΘΜΟΣ Ο. Σ. Ε.», αφετηρία ΕΝΤΟΣ ΟΙΚΟΠΕΔΟΥ ΚΤΕΛ 
(ΣΤΑΘΜΑΡΧΕΙΟ ΚΤΕΛ), τέρμα τον Σταθμό του Ο. Σ. Ε. και 
στάσεις: 1η Πρατήριο «ΚΟΥΤΡΟΥΜΠΑ», 2η Κ.Ε.Γ.Ε., 3η 
Εθνικό Γυμναστήριο, 4η Γέφυρα, 5η Μαρμαράδικα, 6η Σ. 
Φ. Ε., 7η Εμπορικό Κέντρο, 8η Κ.Τ.Ε.Λ., 9η Εμπορικό Κέ¬ 
ντρο, 10η Ειρηνοδικείο, 11η Δημαρχείο, 12η Τράπεζα 
ΠΙΣΤΕΩΣ (Καραχλή), 13η Εθνική Τράπεζα, 14η Μουσείο, 
15η ΠαλαιάΔ.Ε.Η., 16ηΖαχαροπλαστείο«ΑΣΤΟΡΙΑ», 17η 
Σταθμός Ο.Σ.Ε. 

Β.- Καθιερώνεται η λειτουργία Σταθμαρχείου αστικής 
γραμμής εντός του ιδιοκτησίας του ΚΤΕΛ ΕΠΑΡΧΙΑΣ ΘΗ- 
ΒΩΝ οικοπέδου του, που βρίσκεται έξω από την πύλη του 
Στρατοπέδου ΚΕΠΒ και εις το ανατολικό άκρο αυτού. 

Από τις διατάξεις της παρούσας δεν προκαλείται δαπά¬ 
νη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θήβα,12 Ιανουάριου 2000 

Ο Νομάρχης 
ΝΙΚΟΛΑΟΣ ΣΤΑΜΟΣ 

□ 

Αριθ. 33 (8) 

Υπερωριακή απασχόληση οδηγού Νομάρχη Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 

2. Τη διάταξη της παρ. 7 του άρθρου 25 του Ν. 2738/99. 

3. Την ανάγκη υπερωριακής απασχόλησης κατά τις ερ¬ 
γάσιμες ημέρες του Οδηγού Ευάγγελου Γώγου 

4. Την εγγεγραμμένη πίστωση, αποφασίζουμε: 

Εγκρίνουμε την υπερωριακή εργασία του οδηγού Ευ¬ 
αγγέλου Γ ώγου για το χρονικό διάστημα από 1-1-2000 μέ¬ 
χρι 31-12-2000 ως εξής: 


Α. Υπερωριακή απογευματινή εργασία μέχρι την 22η 
ώρα των εργάσιμων ημερών επί τρίωρον (3) ημερησίως. 

Β. Νυχτερινή υπερωριακή εργασία απάτην22η ώρα μέ¬ 
χρι την 6η πρωινή πέρα από την υποχρεωτική επί δίωρον 
(2) ημερησίως. Ο αριθμόςτωνωρώντης (α) παραγράφου 
δεν μπορεί να ξεπεράσει τις 900 ώρες και της (β) παρα¬ 
γράφου τις 400 ώρες. 

Γ. Η καθιέρωση της υπερωριακής εργασίας του πιο πά¬ 
νω οδηγού κρίνεται αναγκαία για την αντιμετώπιση πραγ¬ 
ματικών εποχιακών εκτάκτων και επειγουσών υπηρεσια¬ 
κών αναγκών που συνίστανται στην απόφασή μου να επι¬ 
σκέπτομαι καθ’ εκάστη και επίτόπου περιοχές του Νομού 
για επίλυση των αναφυομένων προβλημάτων που αφο¬ 
ρούν την εποπτεία των εκτελούμενων έργων καθώς και 
του συντονισμού επί τόπου των ενεργειών για την απο¬ 
τροπή δυσμενών καταστάσεων κατά τη διάρκεια του χει¬ 
μώνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 5 Ιανουάριου 2000 

Ο Νομάρχης 
ΓΙΩΡΓΟΣ ΚΑΠΑΧΤΣΗΣ 

□ 

Αριθ. 2196 (9) 

Υπερωριακή απασχόληση των υπαλλήλων της Νομ/κης 
Αυτ/σης Καστοριάς για το έτος 1999. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1) Τις διατάξεις του άρθρου 15 του Ν. 2592/1998 

2) Τις διατάξεις του άρθρου 25 (παρ.7) του Ν. 2738/99 

3) Την ανάγκη υπερωριακής απασχόλησης κατά τις ερ¬ 
γάσιμες ώρες των υπαλλήλων της Ν. Αυτ/σης που υπηρε¬ 
τούν στη Δ/νση Δ/κσης, Οικ/κή, Κτην/κης και Εγγείων Βελ¬ 
τιώσεων. 

4) Την εγγεγραμμένη πίστωση στον προϋπολογισμό 
της Ν.Α., αποφασίζουμε: 

Α. Εγκρίνουμε την υπερωριακή εργασία των υπαλλήλων 
της Ν. Αυτ/σης Καστοριάς κατά Φορέα - Υπηρεσία για το 
χρονικό διάστημα από 9-8-1999 έως 31 -12-Ί999 ως εξής: 


Υπηρεσία Αριθμός Υπαλλήλων ώρες 

1) Δ/νση Διοίκησης 12 2.340 

2) Δ/νσηΟικ/κη 7 1.680 

3) Δ/νση Εγγείων Βελτιώσεων 9 2.160 

4) Δ/νση Κτην/κής 9 2.160 


Β. Η υπερωριακή εργασία θα πραγματοποιηθεί κατά τις 
απογευματινές ώρες κάθε εργάσιμη ημέρα από 15:00 
έως 20:00 ώρα. 

Γ. Η καθιέρωση της υπερωριακήςαπογευματινήςτων υ¬ 
παλλήλων των πιο πάνω αναφερομένων υπηρεσιών κρί- 
νεται απαραίτητη για τους εξής λόγους: 

α) Για την εκλογική αναθεώρηση, γρήγορη τακτοποίη¬ 
ση των νέων εγγράφων των διαγραφών των διορθώσεων 
σφαλμάτων και λοιπών μεταβολών των εκλογικών κατα¬ 
λόγων 

β) Για την εξοικείωση των υπαλλήλων στο εγκάταστα- 
θέν μηχανογραφικό σύστηματηρήσεωςτου προϋπολογι¬ 
σμού και την εισαγωγή όλων των του εκτελούμενου προ¬ 
ϋπολογισμού 

γ) Για την εφαρμογή του 2ου Κ.Π.Σ. μελέτη και κατα¬ 
σκευή των αρδευτικών αρδευτικών έργων (ΠΕΠ Δυτ. Μα¬ 
κεδονίας). 

δ) Για τους υγειονομικούς και ποιοτικούς ελέγχους επί 
των τροφίμων ζωικής προέλευσης για την εφαρμογή των 
κτηνιατρικών προγραμμάτων και την ανάγκη αντιμετώπι¬ 
σης εκτάκτων αναγκών που προκύπτουν από έκτακτα και 
σοβαρά περιστατικά ασθενειών και παθήσεων των ζώων 
κ.λπ. 


Δ. Οι πιστώσεις για τη δαπάνη της υπερωριακής απα¬ 
σχόλησης θα καλυφθούν από τους ΚΑΕ 0511 τους Φορείς 
052, 294, 293. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, ΘΑυγούστου 1999 

Ο Νομάρχης 
ΓΙΩΡΓΟΣ ΚΑΠΑΧΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































